
	  Parlamentul României   

 Camera Deputaţilor


COMISIA PENTRU ADMINISTRATIE PUBLICA,
      6 martie 2007

amenajarea teritoriului Si echilibru          Nr.26/1454




ecologic 





Către






BIROUL PERMANENT AL





CAMEREI DEPUTATILOR



Vă înaintăm, alăturat, Raportul asupra propunerii legislative pentru modificarea Legii 90/2001 privind organizarea şi funcţionarea Guvernului, trimisă Comisiei noastre pentru dezbatere în fond, cu adresa nr.P.l.- x. 62 din 26 februarie 2007.



PRESEDINTE,




SECRETAR,


        RELU FENECHIU


        SERES DENES

	  Parlamentul României   

 Camera Deputaţilor


Comisia pentru administraţie publică,
           6 martie  2006
amenajarea teritoriului şi echilibru 
           Nr. 26/1454




ecologic 

RAPORT  

asupra propunerii legislative pentru modificarea Legii 90/2001 privind organizarea şi funcţionarea Guvernului


1. Cu adresa nr.PL.-x 62 din 26 februarie 2007, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu propunerea legislativă pentru modificarea Legii 90/2001 privind organizarea şi funcţionarea Guvernului.



La întocmirea Raportului s-au avut în vedere: 

· avizul favorabil al Consiliului Legislativ nr.41 din 11.01.2007;
· punctul de vedere al Guvernului nr.369/DPSG din 09.02.2007.
Guvernul nu susţine adoptarea propunerii legislative.


Propunerea legislativă a fost dezbătută şi analizată în fond, în procedură obişnuită, în şedinţa din 6 martie 2007. 



Propunerea legislativă are ca obiect de reglementare modificarea art.25 alin.(3) din Legea nr.90/2001 privind organizarea şi funcţionarea Guvernului României şi a ministerelor, cu modificările şi completările ulterioare, în sensul instituirii unor dispoziţii potrivit cărora prezenţa reprezentanţilor presei la şedinţele Guvernului este permisă, cu excepţia situaţiei în care sunt abordate teme cu privire la siguranţa naţională.
 

Comisia pentru administraţie publică, amenajarea teritoriului şi echilibru ecologic, propune Plenului Camerei Deputaţilor respingerea  propunerii legislative motivat astfel:



- Cadrul legislativ în vigoare stabileşte suficiente garanţii/reguli procedurale pentru asigurarea transparenţei decizionale în cadrul autorităţilor administraţiei publice centrale şi locale, inclusiv pentru actele/măsurile adoptate de Guvern, şi pentru sporirea gradului de responsabilitate a administraţiei publice faţă de cetăţean, ca beneficiar al deciziei administrative.


- În cadrul procedurii de elaborare a proiectelor de acte normative, inclusiv în cazul celor a căror aplicare implică utilizarea fondurilor publice, autorităţilor publice iniţiatoare le revin o serie de obligaţii, statuate de art.6 din Legea nr.52/2003, precum: publicarea unui anunţ pe site-ul propriu, transmiterea acestuia către mass-media centrală sau locală, după caz, organizarea de dezbateri publice.



- Prin  Legea nr.544/2001, s-au instituit o serie de garanţii în vederea asigurării accesului liber şi neîngrădit al persoanei la orice informaţii de interes public, în acord cu exigenţele constituţionale şi cu cele ale documentelor internaţionale în vigoare.




2. Propunerea legislativă face parte din categoria legilor organice, la fel ca şi legea asupra căreia se realizează intervenţia legislativă.


3. La lucrările Comisiei au fost prezenţi un număr de 27 de deputaţi, din totalul de 29 membrii ai Comisiei.
 



Raportul Comisiei a fost adoptat cu 14 voturi pentru, 1 vot împotrivă şi o abţinere.


4. Potrivit art.75 din Constituţia României, republicată, şi a art.92 din Regulamentul Camerei Deputaţilor, Camera Deputaţilor  este prima Cameră sesizată.


În urma dezbaterii, Comisia propune respingerea propunerii legislative.
PREŞEDINTE,



SECRETAR,




                  RELU FENECHIU  

        SERES DENES

Consilier : Stelian Androne
Expert: Sofia Chelaru

